Sulho pohti todella pitkään miten kiittäisi bestmaneja, sillä hän ei halunnut ostaa heille mitään turhaa tavaraa. Polttarien jälkeen hänellä oli idea valmiina. Polttareissa hänet vietiin viskimaisteluun Taivaanrantaan, jossa maisteltiin heidän omaa viskiään eri kypsytysvaiheissa. Sulho tykkäsi kovasti tästä ohjelmasta, joten hän päätti muistaa bestmaneja Teerenpelin viskipulloilla. Bestmanit myös tykkäävät viskeistä, joten tämä on mielestäni todella kiva lahja. Pullojen lisäksi pakettiin tuli hääpäivänä puettava kravaatti. Autoin sulhoa hieman pakettien koristelussa, sillä lahjalaatikoina toimivat kenkälaatikot piti jotenkin koristella. Toivottavasti pojat tykkäävät näistä paketeista!
Laatikoiden kansiin lisättiin vielä hauskat kuvat vuosien takaa
Lisäsin laatikkoon hieman silkkipaperia
Viski ja kravaatti
Tämä hääviikko on lähtenyt ihan mukavasti käyntiin. Jonkin verran on vielä pieniä asioita hoitamatta, mutta onneksi on vielä muutamat päivät aikaa. :)
Lähettänyt M klo 3.14 2 kommenttia:
Tunnisteet: bestmanit, lahjat, sulhanen
Joskus aikoja sitten näin jossain hääblogissa idean vessakoreista ja jo silloin päätin, että jos joskus järjestän häät, haluan ehdottomasti vessoihin tällaiset. Mielestäni on todella kätevää, että korista löytyy kaiken näköistä mahdollisesti tarpeellista, joita vieraat voivat hyödyntää juhlan aikana.
Edessä miesten vessakori (puuttuu vielä kampa ja teippirulla)
ja takana naisten kori, joka on melko täynnä :)
Naisten korissa:
- suihkutettava deodorantti
- pumpulipuikot ja vanulaput (meikin korjailuun)
- puuterilaput
- laastarit ja rakkolaastarit
- kynsiviila ja kynsisakset
- läpinäkyvä kynsilakka
- kahdet vaaleat sukkahousut
- siteitä/tamponeja
- pastilleja hengenraikastukseksi
- silmälasien puhdistuspyyhkeitä
- hammastikut
Miesten korissa:
- jotain muuta hiusainetta
- tarrarulla
Lisäksi kaasoille säilöön särkylääkettä, närästyslääkettä ja kyypakkaus (juhlapaikka lähellä kallioista aluetta ja sulho todennäköisesti allerginen ampiaisten pistoksille.)
Jotain voisi vielä keksiä miesten koriin. Onko ehdotuksia mitä sinne pitäisi vielä lisätä?
Ps. Huomenna tasan viikko!
Lähettänyt M klo 4.09 2 kommenttia:
Tunnisteet: juhlapaikka, vieraat
Muutamia pieniä asioita
15 päivää! Hurjaa, että häihin on enää noin vähän aikaa. Olen tällä viikolla hoitanut pieniä juttuja häihin liittyen. Joitakin hankintoja pitäisi vielä tehdä, esim. muutama sinkkiämpäri luonnonkukkia varten. Erilaisia aikatauluja ja vastuualueiden jakoja pitäisi miettiä. Tänään olen yrittänyt kirjoittaa listaa juhlatilan koristelusta.
Lisäksi pitäisi ottaa pappiin yhteyttä, jotta voitaisiin hieman puhua muun muassa kirkkoharjoitusaikataulusta. Saadaan koko avustajaporukka kokoon vasta torstaina samalla viikolla ennen häitä, sillä osa asuu sen verran kaukana, ettei harjoitusten takia viitsi pyytää ihmisiä matkustamaan Lahteen.
Olen leiponut erilaisia suolaisia piirakoita ja hieman myös makeaa pakkaseen valmiiksi hääviikonloppua ajatellen. Luulen, että meillä on melko paljon tekemistä juhlapaikan kanssa, joten on varmasti helpottavaa, että edes jotain ruokaa on valmiina. Nämä kertakäyttövuokiin tehdyt piirakat on sitten helppo ottaa mukaan pakkasesta mökille, jossa majoitumme avustajaporukan kanssa hääviikonloppuna.
Eilen sovimme osan vieraiden kanssa majoittumisesta. Koska itse olemme mökillä, pääsee osa vieraista majoittumaan meidän kotiin. Omat opiskelukaverini majoittuvat taas vanhempiemme kotiin, johon mahtuu mukavasti koko tuttu porukka majoittumaan. Koti pitää siis olla siistinä kun hääviikonloppu lähestyy. Pitää hommata kumpaankin paikkaan aamupalatarvikkeita ja laittaa sängyt valmiiksi.
Pitäisi hieman alkaa suunnitella häämatkaa tarkemmin. Lennot ja hotellit on hommattu, mutta oikeastaan mitään muuta ei olla suunniteltu. Haluan ehdottomasti mennä katsomaan jotain Broadwayllä ja sulho haluaa jonnekin jazzclubille. Voisi näitä suunnitelmia hieman tarkentaa ja pohtia esimerkiksi kuinka liikutaan New Yorkissa. Lisäksi pitäisi pyytää jostain toinen iso matkalaukku lainaan. Osan matkatavaroista voisi pyrkiä pakkaamaan jo ennen häitä, mutta onneksi siinä on kokonaan yksi päivä häiden jälkeen, jolloin vielä ehtii pakkailla.
Ensi viikolla on jonkin verran sovittuja aikatauluja, sillä torstaina on koekampaus ja -meikki. Lisäksi käyn samana päivänä sovittamassa vielä pukua. Tosi kiva, että pääsee näkemään miltä kampaus ja puku näyttää yhdessä. Illalla tulee valokuvaaja vielä palaveeraamaan meille, joten torstai on täynnä kaikenlaista häihin liittyvää.
Majoittuville kavereille viestitellessä oli eräs kysellyt sulholta, että missä vaiheessa hääjärjestelyt ovat. Tähän sulho oli vastanut, että minulla (morsiammella) on kunnianhimoinen tavoite, että kaikki mahdollinen on hoidettuna ennen hääviikon alkua. Tähän kaveri oli tokaissut, että minut tuntien tämä suunnitelma voi onnistuakin. Toivottavasti näin kävisi, sillä sulholla alkaa loma tuolla viikolla ja olisi mukava viettää ensimmäinen yhteinen lomaviikko rentoillen eikä stressaten.
Tästä kirjoituksesta tuli näköjään tosi sekava päivitys kaikenlaisista asioista, mutta antaa olla. :D
Hääjärjestelyjen välissä on hyvä välillä hengähtää ja nauttia parvekkeella auringosta
Ps. Ensimmäiset sääennusteet näyttävät melko hyvältä hääviikonlopun kannalta. Kyllähän ne ehtivät monesti muuttua, mutta toivotaan parasta! :)
Pps. Mulla oli viime viikonloppuna maailman parhaat polttarit! Hymyilyttää vieläkin, kun katselen kuvia, joita viikonlopun aikana on otettu. Oon onnekas, kun elämässäni on niin ihania ihmisia! <3
Lähettänyt M klo 4.33 Ei kommentteja:
Haluan esitellä kaasojen lahjat täällä, sillä en usko, että he blogiani ovat löytäneet tai osanneet edes etsiä (en ole blogailusta oikeastaan muille kuin sulholle kertonut). Jos nyt kuitenkin kaasoni ovat tänne jotenkin päätyneet, lopettakaa lukeminen heti! :D
Olen aikaisemmin esitellyt sampanjapullot, jotka saivat ylle kimalletta ja, jotka ovat osa kaasojen lahjaa. Sain kaasojen lahjat kasattu jo muutama viikko sitten, ja olin todella tyytyväinen, että olin niin aikaisin liikenteessä. Kaasojen lahjat ovatkin olleet jo pitkään mielessä, sillä olin alkuvuodesta hopeakorukurssilla, jossa sain idean tehdä riipukset vanhoista hopealusikoista kaasoilleni. Samojen lusikoiden varsista tein itselleni korun. Tilasin sitten vain ketjut koruliikkeestä näihin tekemiini riipuksiin.
Olen jonkin verran myös näperrellyt helmistä koruja, joten päätin tehdä kaasoille myös rannekorut. Rannekoruista tein hieman erilaiset, jotta korut olisivat mahdollisimman paljon kantajansa näköisiä. Kaasot voivat halutessaan laittaa tämä sitten ranteeseen hääpäivänä. Korujen lisäksi hommasin Iittalan pienet Vitriinit, joissa voi vaikka säilyttää jotain pieniä koruja tai jos haluaa muuhun käyttöön ottaa tuon niin tuohan sopisi loistavasti esim. sormisuolalle.
Pakettiin vielä kummallekin pari levyä suklaata (toiselle vegaanista ja toiselle lempparisuklaita). Lahjalaatikkoina toimii päällystettyjä kenkälaatikoita (kenkälaatikot sain kysymällä kenkäkaupasta) ja koristeena on suodatinpaperikukat, pienet pompomit ja hieman juuttinarua. Tuohon laatikon päällä olevaan liitataulutarraan kirjoitin vielä kaasojen nimet. Lisäksi tein kummalekin kortin valokuvasta, jossa olemme yhdessä (niistä en tänne viitsinyt laittaa kuvia).
Ajattelin antaa nämä lahjat kaasoille hääpäivän aamuna, jolloin pitäisi olla hyvin aikaa rentoutua laittautumisen lomassa. Tykkäsin todella paljon lahjan kokoamisesta ja osien teosta. Kaasot ansaitsevat ehdottomasti jonkin kiitoksen, sillä ovathan he jaksaneet kuunnella häähöpötyksiä (sekä lueskella viestejä whatsup -ryhmässä) jo pitkään, auttaneet askartelussa sekä järjestelyissä ja toimivat suuressa roolissa myös hääpäivänä. Toivottavasti kaasoni tykkäävät lahjasta!
Aiotteko muistaa kaasoja jollakin?
Lähettänyt M klo 21.58 2 kommenttia:
Tunnisteet: askartelu, kaasot, lahjat
Perinteisestihän mies on antanut huomenlahjan tuoreelle vaimolleen häiden seuraavana päivänä. Tällä lahjalla pyrittiin turvaamaan naisen taloudellista asemaa. Huomenlahja oli yleensä jotain käytännöllistä. Nykyään avioliitto solmitaan Suomessa yleensä rakkaudesta eikä tarkoituksena ole turvata taloudellista tilannetta.
Mietin pitkään mitä mieltä olen tästä vanhasta perinteestä, mutta asiaa pohdittuani tulin siihen tulokseen, että jos myös tuleva vaimo antaa huomenlahjan, ei huomenlahjan antaminen toista käsitystä miehen paremmasta asemasta avioliitossa. Ehkä olisi välillä helpompaa, ettei pohtisi näitä asioita näin pitkälle. Mutta onhan se oikeasti mukavaa, että tuoretta avioliittoa voi vielä jollakin tavalla juhlistaa seuraavana päivänä.
Mutta mitä sitten antaa ihmiselle, jolla tuntuu olevan jo kaikkea (ja jos jotain tarpeellista ei ole, käy hän sen yleensä heti hommaamassa) ja joka ei pahemmin välitä ylimääräisistä tavaroista. Päätin tässä kohtaa mennä perinteisellä linjalla. Hommaan sulholle rannekellon, sillä hänellä ei ole yhtään kelloa. Sulho ei ole ikinä käyttänyt kelloa, mutta ajattelin, että kyllähän joissain tilanteissa kelloa voisi käyttää, vaikka sitä ei joka päivä tykkäisi pitää ranteessaan.
Konsultoin asiasta myös sulhon veljen kanssa, joka on kunnon kellohifistelijä, ja myös hän oli sitä mieltä, että kyllähän nyt yhden kellon ainakin voisi omistaa. Vielä pitäisi päättää minkä kellon sulholle hommaan. Kelloon voisi hommata vielä kaiverruksen, mutta ajattelin tehdä niin, että sulho saa ensin kokeilla kelloa ja kaiverrus käydään teettämässä myöhemmin. Jos ollaan tehty siis valinta ihan metsään, voi kellon silloin vielä helpommin vaihtaa. Saan kellon valinnassa onneksi apuja sulhon veljeltä, sillä itse en kelloista mitään tiedä.
Kellon lisäksi kirjoitin sulholle kirjeen, jossa käyn hieman läpi meidän yhteisiä vuosia ja muuta henkilökohtaista. Ajattelin, että se kirje on vähän niin kuin puheen korvike, mutta paljon henkilökohtaisempi, sillä en missään nimessä sanoisi kaikkea kirjoittamaani kaikkien vieraiden edessä juhlissa. Näiden kirjeiden kirjoittamista voisi hyvin jatkaa sitten tulevina hääpäivinä. Jäisi aina jokin muisto tulevista hääpäivistä.
Koristelin paperin, jolle kirjeen kirjoitin
Aiotteko hankkia huomenlahjan? Mitä aiotte hankkia?
Lähettänyt M klo 22.16 Ei kommentteja:
Tunnisteet: huomenlahja, lahjat, sulhanen
Kävin varaamassa muutama viikko sitten koekampauksen ja se toteutetaan pari viikkoa ennen häitä. Varatessa esittelin hiuksiani ja huolestuneena kyselin, että saako hiuksistani kampauksen, jota olin ajatellut. Alkuvuodesta itseltäni lähti hirveä määrä hiuksia anemian takia, joten hiukseni ovat todella paljon ohuemmat kuin aiemmin. Onneksi hiukseni ovat olleet aiemmin niin paksut, että hiuksia on vielä paljon jäljellä eli hyvin saadaan kuulma aikaan sellainen kampaus, jonka haluan. Eli jonkinlaista kuvien kaltaista rentoa nutturakampausta lähden hakemaan. Koekampauksessa varmasti selkenee millainen kampaus on hyvä minulle. Sattui hyvin, että toiseksi viimeinen puvun sovitus on samana päivänä kuin koekampauksen ja -meikin teko eli pääsen arvioimaan kokonaisuutta silloin.
Häät lähestyy kovaa vauhtia. Enää muutama viikko!
Lähettänyt M klo 22.32 Ei kommentteja:
Tunnisteet: kampaus, morsian
Sain vision paikkakorteista, ja menin heti esittämään ideani isälleni. Meni ehkä viikko ja tuli ilmoitus, että nyt olisi sahattuna pussillinen pieniä puukiekkoja. Hain kiekot ja alkoi muutaman illan kestänyt tussilla taiteilu. Isä vielä sanoi, että ilmoita, jos kiekkoja tarvitaan lisää. Sain käytettyä siitä pussillisesta ehkä noin yhden neljäsosan eli eiköhän noilla määrillä pärjätä, vaikka aion niitä käyttää vielä muun muassa ruokien nimeämiseen.
Hurja määrä sahattuja kiekkoja
Muutama paikkakortti, jokainen hieman erilainen
Yksi järjettömimmältä tuntunut projekti näiden häiden osalta on ollut kyllä ehdottomasti bingokynien teko. Olisin voinut kynät vaan tilata netistä, mutta ei, piti alkaa näpertämään. Sahasin ensin kynät puoliksi, teroitin puolet lyhyistä kynistä ja sen jälkeen liimasin palat pitsiä kynien varteen sekä koristetimantit kynien päihin. Siis ihan järjetöntä touhua, mutta tulihan näistä kuitenkin aika kivat. :D
Kyniä on eri värisillä koristeilla ja erilaisilla pitseillä
Paljon pikkukyniä
Onko jokin asia tuntunut sinusta järjettömältä häiden järjestelyssä?
Lähettänyt M klo 22.13 Ei kommentteja:
Tunnisteet: askartelu, kattaus